Source: http://www.totalbaschet.ro/articol/CS-Dinamo-%C8%98tiin%C8%9Ba-prime%C8%99te-vzita-campioanei-en-titre-CSM-Oradea~65126
Timestamp: 2019-08-18 00:29:17+00:00

Document:
CS Dinamo Știința și CSM Oradea se reîntâlnesc în etapa a 10a a LNBM, vineri începând cu ora 17, în sala Dinamo.
Gazdele vin după a noua înfrângere consecutivă, suferită pe terenul celor de la SCM Craiova, scor 76-69. Craiovenii au dominat partida încă din primul sfert și nu le-au dat celor de la CS Dinamo nicio șansă să revină în joc.
Pentru alb-roșii s-a remarcat Willie Kemp, cu 17 puncte, 3 recuperări și 3 pase decisive, toate pentru un indice al eficienței de +18.
De partea cealaltă, CSM Oradea vine după revanșa pe care și-a luat-o în fața celor de la CSA Steaua, scor 92-83. Campioana en-titre și-a pus amprenta pe joc din primul minut și încercările militarilor de a reintra în meci au fost în zadar.
MVP-ul partidei și al etapei, Giordan Watson a adunat 19 puncte, 2 recuperări și 8 pase decisive, toate pentru o cotă a eficienței de +27.
În partida tur, bihorenii s-au impus lejer contra alb-roșilor, scor 85-69.
Atunci, Kris Richard a marcat 18 puncte pentru CSM CSU Oradea. Vaidas Kariniauskas a înscris 16 puncte, Muhamed Pasalic 15 și Uros Lucic 10. De partea cealaltă, Michael Deloach a marcat 16 puncte, Zoran Vrkic 13, Djordje Kaplanovic 12 și Justin Baker 10.
Cele două formații s-au întâlnit până acum de 27 de ori, iar CSM Oradea conduce la scorul general cu 14-13.
CS Dinamo Știința și CSM Oradea se întâlnesc vineri de la ora 17 în sala Dinamo. Partida va fi transmisă în direct pe Digi Sport 4.
*foto: Robyy Boroș
Află toate informațiile redactate despre confruntarea dintre CS Dinamo Știința Bucureşti vs CSM CSU Oradea
Ana-Maria Tutunaru / 13 December 2018 / 15:00

References: CSM 
 CSM 
 CSM 
 CSM 
 CSM 
 CSM